


Tabela e përputhshmërisë me EU acquis: 

Direktiva 98/26/KE e Parlamentit Evropian dhe e Këshillit, e datës 19 maj 1998, për finalitetin e shlyerjes në sistemet e pagesave dhe në sistemet e shlyerjes së titujve, e ndryshuar.


	Acquis i BE-së: Kapitulli 9
Nr. CELEX: 01998L0026
Nr. natyral: 98/26/EC

Titulli i plotë:

Direktiva 98/26/KE e Parlamentit Evropian dhe e Këshillit, e datës 19 maj 1998, për finalitetin e shlyerjes në sistemet e pagesave dhe në sistemet e shlyerjes së titujve, Fletorja Zyrtare L 166, fq. 45, datë 11.6.1998, ndryshuar me:
1. Direktivën  2009/44/KE e Parlamentit Evropian dhe e Këshillit, e datës 6 maj 2009, Fletorja Zyrtare L 146, fq. 37, datë 10.6.2009;
1. Direktivën 2010/78/BE e Parlamentit Evropian dhe e Këshillit, e datës 24 nëntor 2010, Fletorja Zyrtare L 331, fq. 120, datë 15.12.2010;
1. Rregulloren (BE) 648/2012 e Parlamentit Evropian dhe e Këshillit, e datës 4 korrik 2012, Fletorja Zyrtare L 201, fq.1, datë 27.7.2012;
1. Rregulloren (BE) Nr. 909/2014 e Parlamentit Evropian dhe e Këshillit, e datës 23 korrik 2014, Fletorja Zyrtare L 257, fq. 1, datë 28.8.2014;
1. Direktivën (BE) 2019/879 e Parlamentit Evropian dhe e Këshillit, e datës 20 maj 2019, Fletorja Zyrtare L 150, fq. 296, datë 7.6.2019;
1. Rregulloren (BE) 2024/886 e Parlamentit Evropian dhe e Këshillit, e datës 13 mars 2024, Fletorja Zyrtare L 886, fq. 1, datë 19.3.2024.

	 Legjislacioni shqiptar

1.  Projektligji “Për sistemin e pagesave dhe kolateralin financiar”

Shkalla e përgjithshme e përafrimit me legjislacionin kombëtar:

PPl – Përputhje e plotë

1(a)
	Kapitulli I    
Fusha e zbatimit dhe përkufizimet

Neni 1

Këto dispozita te direktivës do te zbatohen për: 

a) çdo sistem siç përcaktohet në nenin 2(a), i rregulluar nga ligji i një Shteti Anëtar dhe që operon në çdo monedhë, në euro, ose në disa monedha që sistemi i konverton midis tyre; 
	1
	15



15(a)
	Neni 15
Fusha e zbatimit

Dispozitat e këtij kreu zbatohen për:
a) çdo sistem të përcaktuar sipas nenit 5, pika 30 dhe nenit 17 të ligjit, dhe që operon në çdo monedhë, në Lekë, Euro, ose në disa monedha që sistemi i konverton kundrejt njëra-tjetrës, dhe që rregullohet nga legjislacioni shqiptar ose, kur është e zbatueshme, pas anëtarësimit të Republikës së Shqipërisë në Bashkimin Evropian, nga legjislacioni i një shteti anëtar të Bashkimit Evropian;

	PPl
	

	1(b)
	b) çdo pjesëmarrës në një sistem të tillë; 
	
	15(b)
	b) çdo pjesëmarrës në një sistem të tillë;

	PPl
	

	1(c)
	c) kolateral  të ofruar në lidhje me:
— pjesëmarrjen në një sistem, ose
— operacionet e bankave qendrore të Shteteve Anëtare ose të Bankës Qendrore Evropiane në kuadër të funksionit të tyre si banka qendrore.
	
	15(c)
	c) çdo kolateral të ofruar në lidhje me:
i. i. pjesëmarrjen në një sistem; ose 
ii. ii. operacionet e Bankës së Shqipërisë, dhe pas anëtarësimit të Republikës së Shqipërisë, operacionet e bankave qendrore të shteteve anëtare të Bashkimit Evropian, përfshirë Bankën Qendrore Evropiane në ushtrimin e funksioneve të tyre si banka qendrore.
	PPl
	

	2

2(a)

	Neni 2

“Sistem” do të thotë një marrëveshje formale:
· ndërmjet tre ose më shumë pjesëmarrësve, duke përjashtuar operatorin e sistemit, një agjent të mundshëm shlyerjeje, një kundërpalë qendrore të mundshme, një shtëpi klerimi të mundshëm ose një nënpjesëmarrës  të mundshëm, me rregulla të përbashkëta dhe mekanizma të standardizuar për klerimin, nëpërmjet, ose jo, një kundërpalë qendrore, ose për ekzekutimin e urdhrave të transfertës ndërmjet pjesëmarrësve;
· i rregulluar nga ligji i një Shteti Anëtar të zgjedhur nga pjesëmarrësit; megjithatë, pjesëmarrësit mund të zgjedhin vetëm ligjin e një Shteti Anëtar në të cilin të paktën njëri prej tyre ka selinë qendrore; dhe
· i njohur (“designated”), pa cenuar kushte të tjera më të rrepta të përgjithshme të parashikuara nga legjislacioni kombëtar, si sistem dhe i njoftuar tek Autoritetit Evropian të Letrave me Vlerë dhe Tregjeve (ESMA) nga Shteti Anëtar, ligji i të cilit është i zbatueshëm, pasi ky shtet të jetë bindur për përshtatshmërinë e rregullave të sistemit.

Në varësi të kushteve të paragrafit të parë, një Shtet Anëtar mund të njohë si “sistem” edhe një marrëveshje të tillë formale, aktiviteti i së cilës konsiston në ekzekutimin e urdhrave të transfertës, siç përcaktohen në nënparagrafin e dytë të pikës (i), dhe që në një masë të kufizuar ekzekuton urdhra që lidhen me instrumente të tjera financiare, kur ai Shtet Anëtar konsideron se një njohje e tillë justifikohet për arsye të rrezikut sistemik.

Një Shtet Anëtar mund gjithashtu, rast pas rasti, të njohë si “sistem” një marrëveshje të tillë formale ndërmjet dy pjesëmarrësve, pa përfshirë një agjent të mundshëm shlyerjeje, një kundërpalë qendrore të mundshme, një shtëpi klerimi të mundshëm ose një pjesëmarrës indirekt të mundshëm, kur ai Shtet Anëtar konsideron se një njohje e tillë justifikohet për arsye të rrezikut sistemik.

Një marrëveshje e lidhur ndërmjet sistemeve ndërvepruese nuk do të konsiderohet sistem.

	1
	5(1) dhe 17


5(29)







17

	Neni 5
Përkufizime

“Sistemi” është një marrëveshje formale ndërmjet tre ose më shumë pjesëmarrësve, me rregulla të përbashkëta dhe procedura të standardizuara për klerimin, netimin dhe shlyerjen e urdhër-transfertave, i njohur (“designated”) sipas nenit  17 të këtij ligji.

Neni 17
Sistemet e njohura (“designated”) me finalitet shlyerje 

1. Sistem është një marrëveshje formale:
a) ndërmjet tre ose më shumë pjesëmarrësve, përjashtuar operatorin e vetë sistemit, agjentin shlyerës, kundërpartinë qendrore, shtëpinë e klerimit ose nënpjesëmarrësin, me rregulla të përbashkëta dhe marrëveshje të standardizuara për klerimin, nëpërmjet kundërpartisë qendrore ose pa atë, ose ekzekutimin e urdhër-transfertave ndërmjet pjesëmarrësve;
b) të rregulluar nga legjislacioni shqiptar ose, kur është e zbatueshme, pas anëtarësimit të Republikës së Shqipërisë në Bashkimin Evropian,  nga legjislacioni i një shteti anëtar të Bashkimit Evropian, i zgjedhur nga pjesëmarrësit, me kusht që të paktën njëri prej pjesëmarrësve të ketë selinë qendrore në atë shtet;
c) i njohur (“designated”) si i tillë nga Banka e Shqipërisë dhe/ose Autoriteti i Mbikëqyrjes Financiare dhe, pas anëtarësimit të Republikës së Shqipërisë në Bashkimin Evropian, të njoftuar pranë Autoritetit Evropian të Titujve dhe Tregjeve (ESMA). Banka e Shqipërisë dhe Autoriteti i Mbikëqyrjes Financiare, njoftojnë Komisionin Evropian dhe Autoritetin Evropian për Titujt dhe Tregjet (ESMA) për sistemet e njohura (“designated”), në përputhje me legjislacionin e Bashkimit Evropian.

2. Në zbatim të pikës 1, Banka e Shqipërisë është autoriteti përgjegjës për njohjen (“designation”) e sistemeve të pagesave. Autoriteti i Mbikëqyrjes Financiare në bashkëpunim me Bankën e Shqipërisë është autoriteti përgjegjës për njohjen (“designation”) e sistemeve të shlyerjes së titujve, depozitarëve qendrorë të titujve, kundërpalëve qendrore dhe shtëpive të klerimit të titujve. Kur infrastruktura ushtron funksione që bien brenda kompetencës së të dy autoriteteve, njohja (“designation”) kryhet në bazë të një procedure të përbashkët të përcaktuar me marrëveshje.

3. Një sistem konsiderohet si i njohur (“designated”) vetëm pasi Banka e Shqipërisë dhe/ose Autoriteti i Mbikëqyrjes Financiare verifikon që sistemi përmbush kërkesat e këtij ligji dhe të akteve nënligjore të nxjerra në zbatim të tij.

4. Banka e Shqipërisë dhe/ose Autoriteti i Mbikëqyrjes Financiare mund të njohë (“designate”) si sistem edhe një marrëveshje formale që ekzekuton urdhër-transferta, sipas përkufizimit në nenin 5, pika 34, shkronja b, e këtij ligji, dhe, në masë të kufizuar, urdhra që lidhen me instrumente të tjera financiare, kur një njohje e tillë justifikohet nga rreziku sistemik.

5. Banka e Shqipërisë dhe/ose Autoriteti i Mbikëqyrjes Financiare mund të njohë (“designate”) si sistem, rast pas rasti, një marrëveshje formale ndërmjet dy pjesëmarrësve, kur kjo konsiderohet e justifikuar për shkak të rrezikut sistemik.
6. Marrëveshja për lidhjen ndërmjet sistemeve ndërvepruese nuk përbën në vetvete sistem.
	PPl
	

	2(b)
	“Institucion” do të thotë:
· një institucion krediti, siç përcaktohet në nenin 4(1), pika (1), të Rregullores (BE) nr. 575/2013 të Parlamentit Europian dhe të Këshillit, duke përfshirë subjektet e listuara në nenin 2(5) të Direktivës 2013/36/BE;
· një shoqëri investimi, siç përcaktohet në nenin 4(1), pika (1), të Direktivës 2014/65/BE të Parlamentit Europian dhe të Këshillit, duke përjashtuar institucionet e parashikuara në nenin 2(1) të saj;
· autoritete publike dhe subjekte të garantuara me fonde publike; ose
çdo subjekt që ka selinë qendrore jashtë Bashkimit Evropian dhe funksionet e së cilës korrespondojnë me ato të institucioneve të kreditit ose shoqërive të investimit të Bashkimit Evropian të përmendura në dy nënparagrafët e parë, 

që merr pjesë në një sistem dhe që është përgjegjës për përmbushjen e detyrimeve financiare që rrjedhin nga urdhrat e transfertës brenda atij sistemi;
· një institucion pagese, siç përcaktohet në nenin 4, pika (4), të Direktivës (BE) 2015/2366 të Parlamentit Europian dhe të Këshillit, me përjashtim të një personi fizik ose juridik që përfiton nga përjashtimi sipas neneve 32 ose 33 të asaj direktive; ose
· një institucion i parasë elektronike, siç përcaktohet në nenin 2, pika (1), të Direktivës 2009/110/EC të Parlamentit Europian dhe të Këshillit, me përjashtim të një personi juridik që përfiton nga një përjashtim sipas nenit 9 të asaj direktive,
që merr pjesë në një sistem, veprimtaria e të cilit konsiston në ekzekutimin e urdhrave të transfertës siç përcaktohen në pikën (i), nënparagrafi i parë, dhe që është përgjegjës për përmbushjen e detyrimeve financiare që rrjedhin nga këto urdhra transferte brenda atij sistemi.
Nëse një sistem mbikëqyret në përputhje me legjislacionin kombëtar dhe ekzekuton vetëm urdhra transferte siç përcaktohen në pikën (i), nënparagrafi i dytë, si edhe pagesat që rezultojnë nga këto urdhra, një Shtet Anëtar mund të vendosë që subjektet që marrin pjesë në një sistem të tillë dhe që kanë përgjegjësi për përmbushjen e detyrimeve financiare që rrjedhin nga urdhrat e transfertës brenda këtij sistemi, të konsiderohen institucione, me kusht që të paktën tre pjesëmarrës të këtij sistemi të përfshihen në kategoritë e përmendura në nënparagrafin e parë të kësaj pike dhe që një vendim i tillë të justifikohet për arsye të rrezikut sistemik.

	1
	5(8)
	“Institucion” është: 
a) subjektet e mëposhtme të cilët marrin pjesë në një sistem pagesash dhe janë përgjegjës për përmbushjen e detyrimeve financiare që rrjedhin nga urdhrat e transfertave brenda këtij sistemi: 
i. një institucion krediti sipas përcaktimeve të legjislacionit për institucionet e kreditit në Republikën e Shqipërisë; 
ii. një subjekt që kryen veprimtari bankare ose financiare, përfshirë shërbime pagesash, ushtrimi i veprimtarisë të të cilit bëhet me ligj të veçantë, i ndryshëm nga legjislacioni për institucionet e kreditit.
iii. Banka e Shqipërisë dhe banka qendrore të huaja;
iv. shoqëri komisionere, veprimtaria e së cilës rregullohet sipas legjislacionit për tregjet e kapitalit; 
v. autoritetet publike dhe ndërmarrje, detyrimet e të cilëve janë të garantuara me fonde publike; ose
vi. institucione krediti ose shoqëri komisionere të huaja, të rregulluara në mënyrë të ngjashme me institucionet në shkronjat “i” dhe “iv”, 
b) subjektet e mëposhtme të cilët marrin pjesë në një sistem, veprimtaria e të cilit konsiston në ekzekutimin e urdhër-transfertave sipas përcaktimeve të pikës 34, shkronja “a” të këtij neni, dhe të cilët janë përgjegjës për përmbushjen e detyrimeve financiare që rrjedhin nga këto urdhër-transferta brenda këtij sistemi:
i. një institucion pagesash i rregulluar sipas ligjit “Për shërbimet e pagesave”, me përjashtim të personit fizik ose juridik që përfiton nga përjashtimet sipas nenit 27 ose 28 të atij ligji; ose
ii. një institucion i parasë elektronike i rregulluar sipas ligjit “Për shërbimet e pagesave”, me përjashtim të personit juridik që përfiton nga përjashtimet sipas nenit 28/8 të atij ligji. 

Për qëllime të këtij ligji, Banka e Shqipërisë mund të konsiderojë “institucion” edhe një subjekt që merr pjesë në një sistem të rregulluar nga ky ligj dhe që ekzekuton vetëm urdhra-transferte sipas përcaktimeve të pikës 34, shkronja “b” e këtij neni, si dhe ekzekuton pagesat që rezultojnë nga këto urdhra, i cili ka përgjegjësi për shlyerjen e detyrimeve financiare që rrjedhin nga urdhrat e transfertave brenda këtij sistemi, me kusht që të paktën tre pjesëmarrës të këtij sistemi të përfshihen në kategoritë e mësipërme dhe që një vendim i tillë të jetë i garantuar për shkak të rrezikut sistemik.

	PPl
	

	2(c)
	c) “kundërpalë qendrore” ose “CCP” do të thotë një CCP, siç përcaktohet në pikën (1) të nenit 2 të Rregullores (BE) nr. 648/2012;
	1
	5(14)
	“Kundërparti qendrore” (CCP) ka të njëjtin kuptim sipas legjislacionit “Për tregjet e kapitalit” i cili transpozon rregulloren (BE) Nr 648/2012 deri në anëtarësimin e Shqipërisë, dhe pas anëtarësimit sipas nenit  2, pika 1 të  rregullores  (BE) Nr 648/2012;
	PPl
	

	2 (d)
	(d) “agjent shlyerjeje” do të thotë një subjekt që u ofron institucioneve dhe/ose një kundërpale qendrore pjesëmarrëse në sisteme, llogari shlyerjeje përmes të cilave shlyhen urdhrat e transfertës brenda këtyre sistemeve dhe, sipas rastit, u jep kredi këtyre institucioneve dhe/ose kundërpalëve qendrore për qëllime shlyerjeje;
	
	5(1)
	“Agjent shlyerës” është personi juridik që u ofron llogari shlyerje, institucioneve dhe/ose një kundërparti qendrore, pjesëmarrëse në sisteme, nëpërmjet të cilave shlyhen urdhër-transfertat në sisteme, dhe sipas rastit mund t’u ofrojë atyre kredi për qëllime shlyerjeje;
	PPl
	

	2(f)
	“pjesëmarrës” do të thotë një institucion, kundërpalë qendrore (CCP), agjent shlyerës, shtëpi klerimi, operator sistemi ose anëtar klerimi i një CCP-je të autorizuar sipas nenit 17 të rregullores (BE) Nr 648/2012.
Sipas rregullave të sistemit, i njëjti pjesëmarrës mund të veprojë si kundërpalë qendrore (CCP), agjent shlyerës ose shtëpi klerimi, ose të kryejë pjesërisht apo tërësisht këto funksione.
Për qëllime të këtij ligji, një Shtet Anëtar mund të konsiderojë si pjesëmarrës një nënpjesëmarrës, kur kjo justifikohet për shkak të rrezikut sistemik, pa cenuar përgjegjësinë e pjesëmarrësit përmes të cilit nënpjesëmarrësi transmeton urdhër-transfertat në sistem.
	1
	5(25)

	“Pjesëmarrës” është një institucion, një kundërparti qendrore, një agjent shlyerës, një shtëpi klerimi, një operator sistemi ose një anëtar klerimi i një kundërparti qendrore i licencuar në përputhje me legjislacionin për tregjet e kapitalit. 

Neni 16
Pjesëmarrësit në sisteme

1. Në përputhje me rregullat e sistemit, pjesëmarrësi sipas përkufizimit të nenit 5 pika 25, të këtij ligji, mund të veprojë edhe si kundërparti qendrore, si agjent shlyerës ose si shtëpi klerimi, ose të kryejë një pjesë ose të gjitha këto detyra. 
2. Banka e Shqipërisë për qëllimet e këtij ligji, mund të konsiderojë një nënpjesëmarrës si pjesëmarrës kur kjo është e justifikueshme në bazë të rrezikut sistemik. Megjithatë, në këtë rast, nuk do të kufizohet përgjegjësia e pjesëmarrësit përmes të cilit nënpjesëmarrësi kalon urdhër-transfertat në sistem. 
	PPl
	

	2(g)
	(g) “nënpjesëmarrës” do të thotë një institucion, një kundërpalë qendrore, një agjent shlyerës, një shtëpi klerimi ose një operator sistemi që ka marrëdhënie kontraktore me një pjesëmarrës në një sistem që ekzekuton urdhra transferte, gjë që i mundëson nënpjesëmarrësit të kalojë urdhra transferte përmes sistemit, me kusht që nënpjesëmarrësi të jetë i njohur nga operatori i sistemit;
	1
	5(22) 
	“Nënpjesëmarrës” është një institucion financiar, një kundërparti qendrore, një agjent shlyerës, një shtëpi klerimi ose një operator sistemi, i cili ka marrëdhënie kontraktore me një pjesëmarrës në një sistem që ekzekuton urdhër-transferta, duke mundësuar nënpjesëmarrësin të transferojë urdhrat nëpërmjet sistemit. Nënpjesëmarrësi konsiderohet i tillë vetëm nëse është i identifikuar dhe i njohur nga operatori i sistemit në përputhje me rregullat e sistemit;

	PPl
	

	2(h)
	(h) “tituj” do të thotë të gjitha instrumentet e përmendura në Seksionin C të Aneksit I të Direktivës 2004/39/EC;
	1
	5(33)
	“Tituj” janë instrumentet financiare sipas përcaktimeve të legjislacionit për tregjet e kapitalit;

	PPl
	

	2(i)
	“urdhër transferte” do të thotë:
· çdo udhëzim nga një pjesëmarrës për të vënë në dispozicion të një përfituesi një shumë parash përmes një regjistrimi apo transferimi elektronik në llogaritë e një institucioni krediti, banke qendrore, kundërpale qendrore ose agjenti shlyerjeje, ose çdo udhëzim që rezulton në marrjen përsipër ose shuarjen e një detyrimi pagese sipas rregullave të sistemit; ose
· një udhëzim nga një pjesëmarrës për të transferuar pronësinë ose të drejtat mbi një ose më shumë tituj përmes një regjistrimi elektronik në regjistër ose në mënyrë tjetër;
	1
	5(34)
	“Urdhër-transferta” është:
a) një udhëzim nga një pjesëmarrës për të vënë në dispozicion të një përfituesi një shumë parash, me anë të regjistrimit në llogari apo transferimit elektronik në llogarinë pranë një institucioni krediti, një banke qendrore ose një agjenti shlyerës, ose çdo udhëzim që përcakton marrjen përsipër ose kryerjen e një detyrimi për të paguar sipas rregullave të sistemit; ose 
b) një udhëzim nga një pjesëmarrës për të transferuar titullin e pronësisë, ose të drejta të tjera mbi instrumentin financiar, nëpërmjet regjistrimit në llogaritë e një regjistri ose në ndonjë mënyre tjetër;
	PPl
	

	2(j)
	(j) procedura e paaftësisë paguese” do të thotë çdo masë kolektive e parashikuar nga ligji i një Shteti Anëtar ose i një shteti të tretë, qoftë për likuidimin ose riorganizimin e pjesëmarrësit, kur kjo masë përfshin pezullimin ose vendosjen e kufizimeve mbi transfertat ose pagesat;
	1
	5(27)
	“Procedura për paaftësi paguese” është çdo procedurë falimentimi, likuidimi, riorganizimi, e përcaktuar në ligjet e Republikës së Shqipërisë apo të ndonjë vendi tjetër, e cila kryhet me ndërhyrjen e autoriteteve administrative ose gjyqësore, dhe që ka si pasojë, ndër të tjera, pezullimin e, ose vendosjen e kufizimeve mbi, transfertat apo pagesat, pezullimin e masave të ekzekutimit ose zhvlerësimin e pretendimeve. 
Për efekt të këtij ligji, masat e ndërhyrjes ndërhyrjes se hershme, te rimëkëmbjes dhe ndërhyrjes së jashtëzakonshme trajtohen në përputhje me legjislacionin për rimëkëmbjen dhe ndërhyrjen e jashtëzakonshme në banka dhe nuk konsiderohen, vetëm për shkak të marrjes së tyre, si procedura për paaftësi paguese, për sa kohë vijon përmbushja e detyrimeve thelbësore përkatëse.
	PPl
	Si dhe në ligjin 133/2016 "Për rimëkëmbjen dhe ndërhyrjen e jashtëzakonshme në banka, në Republikën e Shqipërisë"

Neni 34(4)
“Likuidim” është procesi i disponimit dhe kthimit në para të aktiveve të bankës, me qëllim shpërndarjen e tyre te kreditorët, sipas radhës së shlyerjes së detyrimeve.

Neni 38

Masat e rimëkëmbjes dhe riorganizimit që shoqërojnë rikapitalizimin nga brenda
1.  Kur Autoriteti  i  Ndërhyrjes  së  Jashtëzakonshme  zbaton  instrumentin  e rikapitalizimit  nga  brenda në një bankë, në përputhje me  shkronjën “a”, të pikës 1, të nenit 30, të këtij ligji, merr masa për 
hartimin dhe zbatimin e një plani për riorganizimin e aktivitetit tregtar të bankës, në përputhje me nenin 
39, të këtij ligji. 
2. Në masat organizative,  të përmendura në pikën  1,  të këtij neni,  mund  të përfshihet emërimi nga Autoriteti i Ndërhyrjes së Jashtëzakonshme i një ose disa administratorëve, me qëllim hartimin dhe zbatimin e planit për riorganizimin e aktivitetit tregtar, siç parashikohet në nenin 39 të këtij ligji.

	2(k)
	(k) “netim” do të thotë shndërrimi në një pretendim neto ose në një detyrim neto të pretendimeve dhe detyrimeve që rrjedhin nga urdhrat e transfertës, të cilat një ose më shumë pjesëmarrës i lëshojnë ose i marrin nga një ose më shumë pjesëmarrës të tjerë, me rezultatin që vetëm një pretendim neto mund të kërkohet ose vetëm një detyrim neto mund të jetë detyrim;
	1
	5(21)
	“Netim” (“netting”) është llogaritja dhe konvertimi i pretendimeve dhe detyrimeve të ndërsjellta ndërmjet palëve në një shumë të vetme neto të pagueshme nga njëra palë tek tjetra;
	PPl
	

	2(l)
	(l) “llogari shlyerjeje” do të thotë një llogari pranë një banke qendrore, një agjenti shlyerjeje ose një kundërpale qendrore, e përdorur për të mbajtur fonde ose tituj dhe për të shlyer transaksione ndërmjet pjesëmarrësve në një sistem;
	1
	5(16)
	“Llogari shlyerje” është një llogari pranë Bankës së Shqipërisë, pranë një agjenti shlyerës ose pranë një kundërpartie qendrore, e përdorur për të mbajtur para (cash) ose tituj dhe që shërben për të shlyer transaksionet ndërmjet pjesëmarrësve në një sistem;
	PPl
	

	2(m)
	(m) “garanci kolaterale” do të thotë çdo aktiv i realizueshëm, duke përfshirë pa kufizim kolateralin financiar të përmendur në nenin 1(4)(a) të Direktivës 2002/47/EC mbi marrëveshjet e kolateralit financiar, i dhënë në formë pengu (duke përfshirë paratë e dhëna si peng), një marrëveshjeje riblerjeje ose marrëveshjeje të ngjashme, apo një mënyrë tjetër, me qëllim garantimin e të drejtave dhe detyrimeve që mund të lindin në lidhje me një sistem, ose i dhënë bankave qendrore të Shteteve Anëtare ose Bankës Qendrore Europiane;
	1
	5(11)
	“Kolateral” (“collateral security”) është çdo aktiv i realizueshëm, përfshirë, pa kufizim, kolateralin financiar sipas përcaktimeve të këtij ligji, i dhënë në formë pengu, përfshirë paratë (cash) e dhëna në formë pengu, një marrëveshjeje riblerjeje ose marrëveshjeje të ngjashme, apo në formë tjetër, me qëllim garantimin e të drejtave dhe detyrimeve që mund të lindin në lidhje me pjesëmarrjen në një sistem ose që jepet në favor të bankave qendrore ose Bankës Qendrore Evropiane;
	PPl
	

	2(n)
	(n) “ditë pune” përfshin si shlyerjet gjatë ditës ashtu edhe ato gjatë natës dhe mbulon të gjitha ngjarjet që ndodhin gjatë ciklit të biznesit të një sistemi;
	1
	5(5)
	“Ditë pune” mbulon shlyerjet si gjatë ditës ashtu edhe gjatë natës dhe përfshin të gjitha ngjarjet që ndodhin gjatë ciklit të biznesit të një sistemi;
	PPl
	

	2(o)
	(o) “sisteme ndërvepruese” do të thotë dy ose më shumë sisteme, operatorët e të cilëve kanë lidhur një marrëveshje ndërmjet tyre që përfshin ekzekutimin të urdhrër transfertave ndërmjet sistemeve 
	1
	5(29)
	“Sisteme ndërvepruese” nënkupton dy ose më shumë sisteme, operatorët e sistemit të të cilave kanë hyrë në një marrëveshje me njëri-tjetrin që përfshin ekzekutimin e urdhër-transfertave ndërmjet sistemeve;
	PPl
	

	2(p)
	(p) “operator sistemi” do të thotë subjekti ose subjektet juridikisht përgjegjëse për funksionimin e një sistemi. Një operator sistemi mund gjithashtu të veprojë si agjent shlyerjeje, kundërpalë qendrore ose shtëpi klerimi.
	1
	5(23)
	“Operator i sistemit” është personi juridik që, i vetëm ose në bashkëpunim me persona të tjerë juridikë, është përgjegjës për të operuar një sistem. Një operator sistemi mund të veprojë gjithashtu si agjent shlyerjeje, kundërparti qendrore ose shtëpi klerimi;
	PPl
	

	3




3(1)
	Kapitulli II
Netimi dhe urdhrat e transfertës 

Neni 3

1. Urdhër-transfertat dhe netimi janë të zbatueshëm ligjërisht dhe detyruese për palët e treta edhe në rast të procedurave të paaftësisë paguese ndaj një pjesëmarrësi, me kusht që urdhër-transfertat të jenë futur në sistem përpara momentit të hapjes së këtyre procedurave, siç përcaktohet në nenin 6(1). Kjo zbatohet edhe në rast të procedurave të paaftësisë paguese ndaj një pjesëmarrësi (në sistemin përkatës ose në një sistem ndërveprues) ose ndaj operatorit të një sistemi ndërveprues që nuk është pjesëmarrës.
Kur urdhër transfertat futen në sistem pas hapjes së procedurave të paaftësisë paguese dhe ekzekutohen brenda të njëjtës ditë pune, në përputhje me rregullat e sistemit, gjatë së cilës ndodh hapja e procedurave, ato janë ligjërisht të zbatueshme dhe detyruese për palë të treta vetëm nëse operatori i sistemit provon se në momentin që këto urdhër transferta u bënë të parevokueshme, ai nuk kishte dijeni dhe nuk duhej të kishte dijeni për hapjen e procedurave.
	1
	 18
(1,4 dhe 5)


18(1)








18(4)






18(5)







 
	Neni 18
Parimi i finalitetit, urdhër-transferta dhe netimi 

1. Urdhër-transfertat dhe netimi janë të vlefshme, ligjërisht të ekzekutueshme dhe të detyrueshme ndaj palëve të treta, edhe në rast të hapjes së procedurës për paaftësi paguese ndaj një pjesëmarrësi, me kusht që urdhër-transfertat të kenë hyrë në sistem përpara çastit të hapjes së kësaj procedure sipas nenit 20, pika 1 e këtij ligji.

4. Parashikimi i pikës 1 zbatohet edhe kur procedura për paaftësi paguese hapet ndaj një pjesëmarrësi (në sistemin përkatës ose në një sistem ndërveprues) ose ndaj operatorit të sistemit të një sistemi ndërveprues që nuk është pjesëmarrës.

5. Urdhër-transfertat që hyjnë në sistem pas çastit të hapjes së procedurës për paaftësi paguese dhe që ekzekutohen gjatë ditës së punës në të cilën është hapur kjo procedurë, janë të vlefshme, ligjërisht të ekzekutueshme dhe të detyrueshme ndaj palëve të treta vetëm nëse operatori i sistemit provon se, në çastin kur këto urdhër-transferta u bënë të parevokueshme, ai nuk kishte dijeni dhe as nuk duhej të kishte dijeni për hapjen e procedurës.

	PPl
	

	3(2)
	2. Asnjë ligj, rregullore, rregull apo praktikë për anulimin e kontratave dhe transaksioneve të lidhura përpara hapjes së procedurave të paaftësisë paguese, siç përcaktohet në nenin 6(1), nuk mund të çojë në prishjen e netimit.

	1
	18 (6)









	6. Asnjë ligj, akt nënligjor, rregull, praktikë apo dispozitë tjetër që rregullon pavlefshmërinë, anulimin ose kundërshtimin e kontratave dhe veprimeve juridike, të kryera përpara çastit të hapjes së procedurës për paaftësi paguese, nuk sjell prishjen e netimit.

	PPl
	

	3(3)
	3. Momenti i hyrjes së një urdhër transferte në sistem përcaktohet nga rregullat e atij sistemi. Nëse legjislacioni kombëtar që rregullon sistemin ka përcaktuar kushte për momentin e hyrjes, rregullat e sistemit duhet të jenë të përputhshme me këto kushte. 
	1
	18(2)
	2. Çasti i hyrjes së urdhër-transfertës në sistem përcaktohet në mënyrë të qartë nga rregullat e sistemit.
	PPl
	

	3(4)
	4. Në rastin e sistemeve ndërvepruese, secili sistem përcakton rregullat e veta për momentin e hyrjes, në mënyrë të tillë që të sigurohet sa të jetë e mundur koordinimi ndërmjet tyre i rregullave të sistemeve ndërvepruese. Përveç rasteve kur parashikohet shprehimisht nga rregullat e të gjitha sistemeve që janë palë në sistemet e ndërveprueshme, rregullat e një sistemi mbi momentin e hyrjes nuk do të preken nga asnjë rregull i sistemeve të tjera me të cilat ai është i ndërveprueshëm.
	1
	18(3)
	Në rastin e sistemeve ndërvepruese, secili sistem përcakton çastin e hyrjes së urdhër-transfertës në sistem në rregullat e veta, duke siguruar duke siguruar koordinimin e këtyre rregullave, për aq sa është e mundur. Rregullat e një sistemi për çastin e hyrjes së urdhër-transfertës nuk preken nga rregullat e sistemeve të tjera me të cilat ai është ndërveprues me përjashtim të rasteve kur parashikohet shprehimisht ndryshe nga rregullat e të gjitha sistemeve ndërvepruese të përfshira.
	PPl
	

	4
	Neni 4

Shtetet Anëtare mund të parashikojnë që hapja e procedurave të paaftësisë paguese kundër një pjesëmarrësi ose një operatori sistemi të një sistemi të ndërveprueshëm, nuk do të pengojë përdorimin e fondeve ose të titujve të disponueshëm në llogarinë e shlyerjes së atij pjesëmarrësi, për të përmbushur detyrimet e këtij pjesëmarrësi në sistem ose në një sistem të ndërveprueshëm, në ditën e punës kur hapen procedurat e paaftësisë paguese. Shtetet Anëtare mund të parashikojnë gjithashtu që lehtësirat kreditore të lidhura me sistemin e këtij pjesëmarrësi, të përdoren kundrejt garancisë ekzistuese dhe të disponueshme, për të përmbushur detyrimet e këtij pjesëmarrësi në sistem ose në një sistem të ndërveprueshëm.
	1
	21(4)
	Neni 21
Efekti jo prapaveprues i procedurës për paaftësi paguese mbi pjesëmarrjen në sistem

4. Pavarësisht hapjes së procedurës për paaftësi paguese ndaj një pjesëmarrësi në një sistem, operatori ose agjenti shlyerës i një sistemi, nëse i lejohet në bazë të dispozitave kontraktuale të zbatueshme, mund:
a) të përdorë paranë dhe instrumentet financiare të disponueshme në llogarinë shlyerëse të pjesëmarrësit për të shlyer urdhër-transfertat e mbetura pezull, si dhe çdo balancë neto debitore që pjesëmarrësi mund t’i detyrohet pas netimit, duke lejuar kështu shlyerjen përfundimtare të urdhër-transfertave të futura në sistem përpara momentit të hapjes së procedurës së paaftësisë paguese dhe të detyrimeve që rrjedhin nga netimi i tyre; 
b) të ofrojë linjë kredie për pjesëmarrësin dhe të realizojë çdo kolateral të ofruar, me qëllim garantimin e linjës së kredisë. Realizimi i kolateralit kryhet pa nevojën e miratimit paraprak gjyqësor, pa formalitete shtesë dhe pa penguar karakterin përfundimtar të shlyerjes, në përputhje me rregullat e sistemit.

	PPI
	

	5
	Neni 5

Një urdhër transferte nuk mund të revokohet nga pjesëmarrësi ose nga një palë e tretë pasi të ketë arritur momentin e përcaktuar nga rregullat e sistemit.

Në rastin e sistemeve të ndërveprueshme, çdo sistem përcakton në rregullat e veta momentin e parevokueshmërisë, në mënyrë të tillë që të sigurojë, sa më shumë të jetë e mundur, koordinimin e këtyre rregullave. Përveç rasteve kur parashikohet shprehimisht nga rregullat e të gjitha sistemeve që janë palë në sistemet e ndërveprueshme, rregullat e një sistemi mbi momentin e parevokueshmërisë nuk do të preken nga asnjë rregull i sistemeve të tjera me të cilat ai është i ndërveprueshëm.

	1
	19
















	Neni 19
Parevokueshmëria e urdhër-transfertës

1. Urdhër-transferta e futur në sistem, nuk mund të revokohet nga një pjesëmarrës i sistemit, apo nga cilado palë e tretë, duke filluar nga çasti i përcaktuar si çasti i parevokueshmërisë në rregullat e këtij sistemi.

2. Në rastin e sistemeve ndërvepruese, secili sistem përcakton çastin e parevokueshmërisë së urdhër-transfertës në sistem në rregullat e veta, duke siguruar koordinimin e këtyre rregullave, për aq sa është e mundur. Rregullat e një sistemi për çastin e parevokueshmërisë së urdhër-transfertës nuk preken nga rregullat e sistemeve të tjera me të cilat ai është ndërveprues, me përjashtim të rasteve kur parashikohet shprehimisht ndryshe nga rregullat e të gjitha sistemeve ndërvepruese të përfshira.

	PPl
	

	6




6(1)

	Kapitulli III
Dispozita që lidhen me procedurat e paaftësisë paguese

Neni 6

1. Për qëllime të kësaj direktive, momenti i hapjes së procedurave të paaftësisë paguese është momenti kur autoriteti gjyqësor ose administrativ ka dhënë vendimin përkatës.
	1
	20



20(1)
	Neni 20
Çasti i hapjes së procedurës për paaftësi paguese dhe njoftimet përkatëse

1. Për qëllime të këtij ligji, çasti i hapjes së procedurës për paaftësi paguese, është çasti në të cilin operatori i sistemit merr njoftim, nga kancelari i gjykatës ose nga Banka e Shqipërisë në cilësinë e autoritetit përgjegjës, për vendimin e hapjes së procedurës së paaftësisë paguese.

	PPl
	

	6(2)
	2. Kur vendimi është marrë në përputhje me paragrafin 1, autoriteti gjyqësor ose administrativ përkatës duhet të njoftojë menjëherë autoritetin përgjegjës të përcaktuar nga Shteti Anëtar.
	1
	20(2-4) 
	2. Kancelari i gjykatës i njofton menjëherë vendimin e hapjes së procedurës së paaftësisë paguese edhe Bankës së Shqipërisë dhe Autoritetit të Mbikëqyrjes Financiare.

3. Banka e Shqipërisë dhe, sipas rastit, Autoriteti i Mbikëqyrjes Financiare, njoftojnë menjëherë, operatorët e sistemeve të licencuara ose të miratuara prej saj, si dhe pjesëmarrësit e sistemeve që operon vetë, për hapjen e procedurës për paaftësi paguese.

4. Në rast se Banka e Shqipërisë ose Autoriteti i Mbikëqyrjes Financiare njoftohet nga autoritetet e huaja se ka filluar procedura për paaftësi paguese ndaj një pjesëmarrësi ose operatori të huaj, ato informojnë menjëherë operatorët e sistemeve në Shqipëri.
	PPl
	

	6(3)
	3. Shteti Anëtar i referuar në paragrafin 2, njofton menjëherë Bordin Evropian të Rrezikut Sistemik, Shtetet e tjera Anëtare, dhe Autoritetin Mbikëqyrës Evropian (Autoriteti Evropian për Titujt dhe Tregjet) (këtej e tutje ESMA), të parashikuar në rregulloren (EU) Nr 1095/2010 të Parlamentit Evropian dhe të Këshillit. 
	1
	 20(5)
	5. Në çdo rast të hapjes së procedurës për paaftësi paguese sipas këtij neni, Banka e Shqipërisë dhe/ose Autoriteti i Mbikëqyrjes Financiare, pas anëtarësimit të Republikës së Shqipërisë në Bashkimin Evropian, njofton menjëherë Bordin Evropian të Rrezikut Sistemik (ESRB), shtetet e tjera anëtare dhe Autoritetin Evropian për Titujt dhe Tregjet (ESMA). 
	PPl
	

	7
	Neni 7

Procedurat e paaftësisë paguese nuk kanë efekt prapaveprues mbi të drejtat dhe detyrimet e një pjesëmarrësi që rrjedhin nga, ose në lidhje me, pjesëmarrjen e tij në një sistem para momentit të hapjes së procedurës së tillë, siç përcaktohet në nenin 6(1). Kjo zbatohet, ndër të tjera, në lidhje me të drejtat dhe detyrimet e një pjesëmarrësi në një sistem të ndërveprueshëm, ose të një operatori të një sistemi të ndërveprueshëm, i cili nuk është pjesëmarrës.





























	1
	21 (1-3)
	Neni 21
Efekti jo prapaveprues i procedurës për paaftësi paguese mbi pjesëmarrjen në sistem

1. Hapja e procedurës për paaftësi paguese ndaj një pjesëmarrësi nuk cenon të drejtat dhe detyrimet që kanë lindur përpara çastit të hapjes së kësaj procedure dhe që rrjedhin nga, ose lidhen me, pjesëmarrjen e këtij pjesëmarrësi në sistem, sipas rregullave të sistemit dhe këtij ligji.

2. Janë të vlefshme, të ekzekutueshme dhe të detyrueshme ndaj çdo pale të tretë, dhe nuk mund të revokohen, anulohen apo kundërshtohen në çfarëdo mënyre tjetër:  
a) urdhër-transferta, pagesa e parasë dhe transferta e instrumenteve financiare që rezulton nga e tillë urdhër transfertë, në rastet kur ajo ka hyrë në sistem, në përputhje me rregullat e tij, përpara çastit të hapjes së procedurës për paaftësi paguese, pavarësisht nëse ajo është shlyer përpara, ose pas çastit të hapjes së procedurës për paaftësi paguese; dhe
b) netimi i urdhër-transfertave dhe i pretendimeve dhe detyrimeve që rezultojnë nga të tilla urdhër-transferta, në rastet kur ato kanë hyrë në sistem, në përputhje me rregullat e tij, përpara çastit të hapjes së procedurës për paaftësi paguese, pavarësisht nëse netimi është kryer përpara, ose pas çastit të hapjes së procedurës për paaftësi paguese.

3.  Pika 1 e këtij neni zbatohet dhe në lidhje me të drejtat dhe detyrimet e një pjesëmarrësi në një sistem të ndërveprueshëm, ose të një operatori të një sistemi të ndërveprueshëm, i cili nuk është pjesëmarrës.


	PPl
	

	8
	Neni 8

Në rast të hapjes së procedurave për paaftësi paguese të një pjesëmarrësi në një sistem, të drejtat dhe detyrimet që rrjedhin nga ose në lidhje me pjesëmarrjen e atij pjesëmarrësi në sistem, përcaktohen nga ligji që rregullon atë sistem.

	1
	26
	Neni 26
Ligji i zbatueshëm

Në rastin e procedurës për paaftësinë paguese, e filluar kundrejt një pjesëmarrësi të huaj në një sistem që operohet nga Banka e Shqipërisë, ose në një sistem që është i licencuar ose i miratuar prej saj, sipas këtij ligji, të drejtat dhe detyrimet që rrjedhin nga, ose në lidhje me pjesëmarrjen e atij pjesëmarrësi në sistem, rregullohen nga legjislacioni i Republikës së Shqipërisë. 
Në rastin e procedurës për paaftësinë paguese, e filluar kundrejt një pjesëmarrësi shqiptar në një sistem të huaj, të drejtat dhe detyrimet që rrjedhin nga, ose në lidhje me pjesëmarrjen e atij pjesëmarrësi në sistem,  rregullohen nga legjislacioni i vendit që rregullon atë sistem të huaj. 

	PPl

9(1)

	Kapitulli IV

Mbrojtja e të drejtave të mbajtësve të  kolateralit nga efektet e paaftësisë paguese të ofruesit 

Neni 9

1. Të drejtat e operatorit të sistemit ose të një pjesëmarrësi mbi kolateralin e dhënë në lidhje me një sistem ose çdo sistem ndërveprues, si dhe të drejtat e bankave qendrore të Shteteve Anëtare ose të Bankës Qendrore Evropiane mbi kolateralin e dhënë atyre, nuk ndikohen nga procedurat e paaftësisë paguese ndaj:
a) pjesëmarrësit (në sistemin përkatës ose në një sistem ndërveprues);
b) operatorit të një sistemi ndërveprues që nuk është pjesëmarrës;
c) një kundërpale të bankave qendrore të Shteteve Anëtare ose të Bankës Qendrore Evropiane; ose
d) çdo pale të tretë që ka dhënë kolateralin.

Ky kolateral mund të ekzekutohet për përmbushjen e këtyre të drejtave.
Në rast se një operator sistemi i jep kolateral një operatori të një sistemi tjetër në lidhje me një sistem ndërveprues, të drejtat e dhënësit të kolateralit mbi këtë kolateral nuk ndikohen nga procedurat për paaftësi paguese të operatorit të sistemit që ka marrë kolateralin.

	1
	23(1 dhe 2)



































	Neni 23
Mbrojtja e të drejtave të kolateralit në sistemet e pagesave dhe operacionet e bankave qendrore 

1. Të drejtat e një operatori sistemi ose të një pjesëmarrësi mbi kolateralin e dhënë në lidhje me një sistem ose me një sistem ndërveprues, si dhe të drejtat e Bankës së Shqipërisë dhe, pas anëtarësimit të Republikës së Shqipërisë në Bashkimin Evropian, ato të bankave qendrore të shteteve anëtare dhe të Bankës Qendrore Evropiane mbi kolateralin e dhënë në kuadër të operacioneve të kryera në cilësinë e tyre si banka qendrore, nuk cenohen nga procedurat e paaftësisë paguese ndaj: 
a) një pjesëmarrësi në sistemin përkatës ose në sisteme ndërvepruese;
b) një operatori të një sistemi ndërveprues që nuk është pjesëmarrës;
c) një kundërpale të Bankës së Shqipërisë ose, pas anëtarësimit të Republikës së Shqipërisë në Bashkimin Evropian, të bankave qendrore të shteteve anëtare apo të Bankës Qendrore Evropiane; ose
d) çdo pale të tretë që ka dhënë kolateralin.
Kolaterali mund të realizohet për përmbushjen e detyrimeve që garantohen prej tij.

2. Kur një operator sistemi i jep kolateral një operatori tjetër sistemi në lidhje me një sistem ndërveprues, të drejtat e operatorit që ka dhënë kolateralin nuk cenohen nga procedurat e paaftësisë paguese ndaj operatorit marrës.
	PPl
	

	9(2)
	2. Kur titujt, përfshirë të drejtat mbi titujt, vendosen si kolateral për pjesëmarrësit, operatorët e sistemeve ose bankat qendrore të Shteteve Anëtare apo Bankën Qendrore Evropiane, siç përshkruhet në paragrafin 1, dhe e drejta e tyre ose e çdo personi të emëruar, agjenti ose pale të tretë që vepron në emër të tyre, në lidhje me këto tituj, është regjistruar ligjërisht në një regjistër, llogari ose sistem depozitimi të centralizuar të vendosur në një Shtet Anëtar, përcaktimi i të drejtave të këtyre subjekteve si mbajtës të kolateralit në lidhje me këto tituj do të rregullohet nga ligji i atij Shteti Anëtar..
	1
	23(3)


















23(4)
	3. Kur titujt, përfshirë të drejtat mbi titujt, vendosen si kolateral për pjesëmarrësit, operatorët e sistemeve, Bankën e Shqipërisë, dhe, pas anëtarësimit të Republikës së Shqipërisë në Bashkimin Evropian, për bankat qendrore të shteteve anëtare apo Bankën Qendrore Evropiane, sipas pikës 1 të këtij neni, dhe e drejta e tyre ose e çdo personi të emëruar, agjenti ose pale të tretë që vepron në emër të tyre, në lidhje me këto tituj, është regjistruar ligjërisht në një regjistër, llogari ose sistem depozitimi të centralizuar të vendosur në një Shtet Anëtar, përcaktimi i të drejtave të këtyre subjekteve si mbajtës të kolateralit në lidhje me këto tituj do të rregullohet nga ligji i atij Shteti.

4. Dispozitat e këtij neni zbatohen pa cenuar kompetencat dhe garancitë e posaçme të parashikuara në legjislacionin për rimëkëmbjen dhe ndërhyrjen e jashtëzakonshme në banka, për aq sa këto kompetenca ushtrohen në përputhje me mbrojtjen e finalitetit të shlyerjes, netimit dhe kolateralit të dhënë në lidhje me sistemet.
	PPl

	Kapitulli V
Dispozita të fundit

Neni 10

1. Shtetet Anëtare përcaktojnë sistemet dhe operatorët përkatës  të sistemeve që hyjnë në fushën e zbatimit të kësaj Direktive dhe i njoftojnë këto tek ESMA, dhe e informojnë për autoritetet e zgjedhura në përputhje me nenin 6(2). ESMA e publikon këtë informacion në website-in e saj.
Operatori i sistemit njofton Shtetin Anëtar, ligji i të cilit është i zbatueshëm, pjesëmarrësit në sistem, duke përfshirë çdo nënpjesëmarrës të mundshëm, si dhe çdo ndryshim në lidhje me ta.
Përveç njoftimit të parashikuar në nënparagrafin e dytë, Shtetet Anëtare mund të vendosin kërkesa për mbikëqyrje ose për miratimin e sistemeve që janë nën juridiksionin e tyre.
Një institucion, me kërkesë, informon çdo person që ka një interes të ligjshëm lidhur me sistemet në të cilat ai merr pjesë dhe siguron informacion mbi rregullat kryesore që qeverisin funksionimin e këtyre sistemeve.

	Neni 17
Sistemet e njohura (“designated”) me finalitet shlyerje 

2. Në zbatim të pikës 1, Banka e Shqipërisë është autoriteti kompetent për njohjen (“designation”) e sistemeve të pagesave. Autoriteti i Mbikëqyrjes Financiare në bashkëpunim me Bankën e Shqipërisë është autoriteti kompetent për njohjen (“designation”) e sistemeve të shlyerjes së titujve, depozitarëve qendrorë të titujve, kundërpalëve qendrore dhe shtëpive të klerimit të titujve. Kur infrastruktura ushtron funksione që bien brenda kompetencës së të dy autoriteteve, njohja (“designation”) kryhet në bazë të një procedure të përbashkët të përcaktuar me marrëveshje.

3. Një sistem konsiderohet si i njohur (“designated”) vetëm pasi Banka e Shqipërisë dhe/ose Autoriteti i Mbikëqyrjes Financiare verifikon që sistemi përmbush kërkesat e këtij ligji dhe të akteve nënligjore të nxjerra në zbatim të tij.

Neni 25
Njoftimet e sistemeve të njohura (“designated”) si sisteme me finalitet shlyerje  

1. Operatorët e sistemeve të njohura (“designated”) si sisteme me finalitet shlyerje njoftojnë Bankën e Shqipërisë për:
a) çdo ndryshim në rregullat e tyre; 
b) për pjesëmarrësit;
2. Operatorët mbajnë dhe i vënë në dispozicion Bankës së Shqipërisë një listë të përditësuar të nënpjesëmarrësve të identifikuar sipas rregullave të sistemit. Me kërkesë, Banka e Shqipërisë mund të kërkojë të publikojë listën e nënpjesëmarrësve kur kjo është e nevojshme për qëllime të stabilitetit financiar.

3. Institucionet informojnë Bankën e Shqipërisë, dhe me kërkesë, çdo palë me interes legjitim, për sistemet ku merr pjesë dhe rregullat kryesore të tyre.

4. Banka e Shqipërisë dhe/ose Autoriteti i Mbikëqyrjes Financiare, pas anëtarësimit të Republikës së Shqipërisë në Bashkimin Evropian, njoftojnë pa vonesë Autoritetin Evropian të Titujve dhe Tregjeve (ESMA) për:
a) njohjen (“designation”) e një sistemi;
b) revokimin e njohjes (“designation”) të sistemit;
c) ndryshimet në rregullat e sistemit;
d) fillimin e procedurave të paaftësisë paguese sipas procedurave të përcaktuara në nenin 20, pika 1 e këtij ligji. 

Neni 6
Licencimi ose miratimi 

1. Sistemet e pagesave në Shqipëri operohen vetëm nga persona juridikë të licencuar ose të miratuar nga Banka e Shqipërisë.  
2. Në rastin e kërkesës për operim sistemi pagese nga persona juridikë, të cilët janë licencuar sipas legjislacionit bankar/për institucionet e kreditit, dhe/ose legjislacionit për shërbimet e pagesave, Banka e Shqipërisë jep vetëm miratim.
3. Në rastin e licencimit të sistemit të shlyerjes së titujve, të shtëpisë së klerimit të titujve, depozitarit qendror të titujve, dhe të kundërpartisë qendrore, Banka e Shqipërisë bashkëpunon me Autoritetin e Mbikëqyrjes Financiare për licencimin e këtyre subjekteve. Banka e Shqipërisë dhe Autoriteti i Mbikëqyrjes Financiare bazuar në legjislacionin për tregjet e kapitalit dhe nevojën për mbrojtje të sistemeve të njohura sipas nenit 17, me marrëveshje dypalëshe, përcaktojnë rolin e secilit institucion në licencimin e sistemit të shlyerjes së titujve, shtëpisë të klerimit të titujve, depozitarit qendror të titujve dhe të kundërpartisë qendrore.
4. Banka e Shqipërisë përcakton kriteret dhe procedurat e nevojshme për licencimin dhe miratimin e sistemeve që operojnë në Shqipëri me akt nënligjor. 

Neni 7
Shfuqizimi  ose pezullimi i licencës

1. Banka e Shqipërisë mund të shfuqizojë ose pezullojë licencën apo miratimin e një sistemi nëse në opinionin e saj:
a) operatori i sistemit nuk ka filluar aktivitetin brenda 12 muajve nga data në të cilën është dhënë licenca ose miratimi;
b) operatori i sistemit ka pushuar së ushtruari veprimtarinë e tij për një periudhë më të gjatë se 1 muaj;
c) operatori i sistemit ka marrë licencë ose miratimin për sistemin përmes deklaratave të rreme apo rrugëve të tjera të parregullta;
d) operatori i sistemit nuk përmbush një ose më shumë nga kriteret e aplikueshme për licencimin ose miratimin;  
e) operatori i sistemit përfshihet në procedurë për paaftësi paguese;
f) sistemi kërcënon stabilitetin e sistemit financiar në Shqipëri; 
g) sistemi nuk është më në interes të publikut ose në interes të pjesëmarrësve.
2. Menjëherë pas marrjes së vendimit për të shfuqizuar ose pezulluar licencën ose miratimin, Banka e Shqipërisë njofton operatorin përkatës dhe publikon njoftimin.

Neni 8
Rregullimi dhe mbikëqyrja (oversight)

1. Banka e Shqipërisë rregullon dhe mbikëqyr sistemet e licencuara ose të miratuara duke miratuar akte nënligjore për këtë qëllim.
2. Banka e Shqipërisë mund të vendosë standarde dhe kërkesa të tjera shtesë mbi operatorët, sistemet, pjesëmarrësit dhe nënpjesëmarrësit.
3. Banka e Shqipërisë dhe Autoriteti i Mbikëqyrjes Financiare, bazuar në legjislacionin për tregjet e kapitalit dhe nevojën për mbrojtje të sistemeve të njohura sipas nenit 17, me marrëveshje dypalëshe, përcaktojnë rolin e secilit institucion, në lidhje me rregullimin dhe mbikëqyrjen e sistemit të shlyerjes së titujve, shtëpisë së klerimit të titujve, depozitarit qendror të titujve dhe të kundërpartisë qendrore.

Neni 9
Kompetenca inspektuese e Bankës së Shqipërisë

1. Me qëllim që të sigurohet dhe të kontrollohet zbatimi i këtij ligji dhe akteve nënligjore të nxjerra në zbatim të tij, punonjës të Bankës së Shqipërisë, si dhe persona të tjerë të kualifikuar, të emëruar prej saj, mund të vizitojnë zyrat e sistemeve, operatorët, pjesëmarrësit dhe nënpjesëmarrësit, për të kontrolluar llogaritë, regjistrat, dokumentet dhe shkresa të tjera, për të marrë informacion dhe të dhëna prej tyre, si dhe të ndërmarrin veprime të tjera që Banka e Shqipërisë i  vlerëson të nevojshme apo të dobishme.
2. Operatorët, pjesëmarrësit dhe nënpjesëmarrësit vënë në dispozicion të Bankës së Shqipërisë llogaritë, regjistrat, dokumente dhe të shkresa të tjera të kërkuara nga ligji dhe nga aktet nënligjore të nxjerra në zbatim të tij, ose çdo lloj informacioni dhe të dhëne shtesë, të cilat Banka e Shqipërisë i vlerëson të nevojshme apo të dobishme. 

Neni 10
Kompetenca vendimmarrëse të Bankës së Shqipërisë

Në përputhje me Ligjin për Bankën e Shqipërisë, me ligjet e tjera të fushës dhe aktet e tjera nënligjore, Banka e Shqipërisë mund të nxjerrë urdhra, udhëzime dhe vendime, nëpërmjet të cilave u kërkon sistemeve, operatorëve, pjesëmarrësve dhe nënpjesëmarrësve për të vepruar, ose për të mos vepruar, në çfarëdolloj mënyre që, Banka e Shqipërisë e vlerëson të nevojshme ose të këshillueshme.

	10(2)
	Një sistem i njohur përpara hyrjes në fuqi të dispozitave kombëtare që zbatojnë Direktivën 2009/44/KE të Parlamentit Evropian dhe të Këshillit, datë 6 maj 2009, që ndryshon Direktivën 98/26/KE për finalitetin e shlyerjes në sistemet e pagesave dhe të shlyerjes së titujve, si dhe Direktivën 2002/47/KE për marrëveshjet e kolateralit financiar, në lidhje me sistemet e ndërlidhura dhe pretendimet kreditore, vazhdon të konsiderohet si sistem i njohur për qëllimet e kësaj Direktive.
Një urdhër transferte që është futur në një sistem përpara hyrjes në fuqi të dispozitave kombëtare që zbatojnë Direktivën 2009/44/KE, por që shlyhet pas hyrjes në fuqi të tyre, konsiderohet si urdhër transferte për qëllimet e kësaj Direktive.
	
	
	
	N/A
	Nuk është më i zbatueshëm si dispozitë operative, sepse ka karakter kalimtar. Ai rregullon vetëm situatën e sistemeve dhe urdhrave të transfertës ekzistuese në momentin e hyrjes në fuqi të Direktivës 2009/44/KE. Efekti i saj është konsumuar me kalimin e periudhës tranzitore.


	10a


	Neni 10a

1. Autoritetet përgjegjëse bashkëpunojnë me ESMA për zbatimin e kësaj Direktive, në përputhje me rregulloren (BE) Nr.1095/2010.
2. Autoritetet përgjegjëse i japin ESMA-s, pa vonesë, të gjithë informacionin e nevojshëm për të përmbushur detyrat e saj, në përputhje me rregulloren (BE) Nr. 1095/2010.

	1
	25(5)
	Neni 25
Njoftimet e sistemeve të njohura (“designated”) si sisteme me finalitet shlyerje  

5. Në zbatim të këtij Kreu, Banka e Shqipërisë dhe Autoriteti i Mbikëqyrjes Financiare, pas anëtarësimit të Republikës së Shqipërisë në Bashkimin Evropian  bashkëpunojnë me ESMA dhe i japin asaj të gjithë informacionin e nevojshëm pa vonesa.
	
	PPI, me zbatim pas anëtarësimit ne BE

	11

11(1)
	Neni 11

1. Shtetet Anëtare miratojnë dhe fusin në fuqi ligjet, aktet nënligjore dhe dispozitat administrative të nevojshme për të zbatuar këtë Direktivë përpara datës 11 dhjetor 1999. Ato njoftojnë menjëherë Komisionin për këtë.
Kur Shtetet Anëtare miratojnë këto masa, ato i referohen kësaj Direktive ose shoqërohen me një referencë të tillë në rastin e publikimit të tyre zyrtar. Mënyrat e bërjes së kësaj reference përcaktohen nga vetë Shtetet Anëtare.

	
	
	
	N/A
	Nuk është i zbatueshëm për Shqipërinë, sepse përcakton afatin e transpozimit të Direktivës nga shtetet anëtare deri më 11 dhjetor 1999. Ky detyrim i është drejtuar ekskluzivisht shteteve anëtare të BE-së.

	11(2)
	2. Shtetet Anëtare i komunikojnë Komisionit tekstin e legjislacionit kombëtar që miratojnë për fushën e rregulluar nga kjo Direktivë. Në këtë komunikim, Shtetet Anëtare paraqesin një tabelë përputhshmërie, e cila tregon dispozitat kombëtare ekzistuese ose ato të miratuara që i korrespondojne secilit nen të kësaj Direktive.
	
	
	
	N/A
	Nuk kërkon transpozim, pasi ka të bëjë me detyrimin e shteteve anëtare për t'i komunikuar Komisionit Evropian masat kombëtare të miratuara dhe tabelën e përputhshmërisë. 

	11(3)
	3. Deri më 18 mars 2015, Shtetet Anëtare miratojnë, publikojnë dhe i komunikojnë Komisionit masat e nevojshme për të qenë në përputhje me pikën e tretë të nënparagrafit të parë të shkronjës (a) të nenit 2.
	
	
	
	N/A
	Nuk është i zbatueshëm, sepse parashikon një afat specifik (18 mars 2015) për shtetet anëtare të BE-së për miratimin e masave të caktuara. Dispozita është e karakterit procedural dhe me efekt të konsumuar.


	12
	Neni 12

Jo më vonë se tre vjet pas datës së përmendur në nenin 11(1), Komisioni i paraqet Parlamentit Evropian dhe Këshillit një raport mbi zbatimin e kësaj Direktive, të shoqëruar, sipas rastit, me propozime për rishikimin e saj.
	
	
	
	N/A
	Nuk kërkon transpozim, pasi u drejtohet Komisionit Evropian dhe jo shteteve. Bëhet fjalë për një detyrim institucional të Komisionit për paraqitjen e një raporti.

	12a
	Neni 12a

Deri më 28 qershor 2021, Komisioni rishikon mënyrën se si Shtetet Anëtare zbatojnë këtë Direktivë ndaj institucioneve të tyre vendase që marrin pjesë drejtpërdrejt në sisteme të rregulluara nga ligji i një vendi të tretë dhe ndaj kolateralit të ofruar në lidhje me pjesëmarrjen në këto sisteme. Komisioni vlerëson, në veçanti, nevojën për çdo ndryshim të mëtejshëm të kësaj Direktive në lidhje me sistemet e rregulluara nga ligji i një vendi të tretë. Komisioni i paraqet Parlamentit Evropian dhe Këshillit një raport për këtë çështje, të shoqëruar, sipas rastit, me propozime për rishikimin e kësaj Direktive.
	
	
	
	N/A
	Nuk kërkon transpozim, sepse përcakton një detyrim rishikimi për Komisionin Evropian deri më 28 qershor 2021. Nuk krijon të drejta ose detyrime që duhet të pasqyrohen në legjislacionin shqiptar

	13
	Neni 13

Kjo Direktivë hyn në fuqi në ditën e publikimit të saj në Fletoren Zyrtare të Komuniteteve Evropiane.

	
	
	
	N/A
	Nuk është i zbatueshëm në Shqipëri, pasi përcakton vetëm hyrjen në fuqi të Direktivës në rendin juridik të Bashkimit Evropian. Është një dispozitë formale e konsumuar.

	14
	Neni 14

Kjo Direktivë u drejtohet Shteteve Anëtare.

	
	
	
	N/A
	Nuk kërkon transpozim, sepse thjesht përcakton se i Direktiva i adresohet  shtetetve anëtare të BE-së. Nuk përmban norma materiale që duhet të reflektohen në legjislacionin shqiptar.







